CELEX: 32011R1352
Language: da
Date: 2011-12-20 00:00:00
Title: Kommissionens gennemførelsesforordning (EU) nr. 1352/2011 af 20. december 2011 om ændring af Rådets forordning (EF) nr. 1236/2005 om handel med visse varer, der kan anvendes til henrettelse, tortur eller anden grusom, umenneskelig eller nedværdigende behandling eller straf

21.12.2011   
            
            
               DA
            
            
               Den Europæiske Unions Tidende
            
            
               L 338/31
            
         KOMMISSIONENS GENNEMFØRELSESFORORDNING (EU) Nr. 1352/2011
   af 20. december 2011
   om ændring af Rådets forordning (EF) nr. 1236/2005 om handel med visse varer, der kan anvendes til henrettelse, tortur eller anden grusom, umenneskelig eller nedværdigende behandling eller straf
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1236/2005 af 27. juni 2005 om handel med visse varer, der kan anvendes til henrettelse, tortur eller anden grusom, umenneskelig eller nedværdigende behandling eller straf (1), særlig artikel 12, stk. 2, og
   ud fra følgende betragtninger:
   
               (1)
            
            
               Ved forordning (EF) nr. 1236/2005 indførtes et forbud mod eksport af varer, som ikke har noget andet konkret anvendelsesformål end henrettelse, tortur og anden grusom umenneskelig eller nedværdigende behandling eller straf, samt kontrol med eksport af visse varer, der kan anvendes til sådanne formål. Forordningen overholder de grundlæggende rettigheder og respekterer principperne i Den Europæiske Unions charter om grundlæggende rettigheder, navnlig respekten for og beskyttelsen af den menneskelige værdighed, retten til liv og forbuddet mod tortur og umenneskelig og nedværdigende behandling eller straf.
            
         
               (2)
            
            
               Der har på det seneste været tilfælde, hvor lægemidler, der har været eksporteret til tredjelande, er blevet omdirigeret og brugt til henrettelser, navnlig ved indsprøjtning af en dødelig overdosis. Unionen tager afstand fra dødsstraf i enhver form og arbejder for, at den helt afskaffes. Eksportørerne har gjort indvendinger mod deres ufrivillige associering med en sådan brug af varer, som de har udviklet til medicinsk brug.
            
         
               (3)
            
            
               Det er derfor nødvendigt at supplere listen over de varer, der er omfattet af handelsrestriktioner, for at forhindre, at visse lægemidler bruges til henrettelser, og for at sikre, at alle EU-eksportører af lægemidler er underlagt samme betingelser på dette område. De pågældende lægemidler er udviklet bl.a. med henblik på anæstesi og sedering, og eksporten skal derfor ikke være omfattet af et totalforbud.
            
         
               (4)
            
            
               Det er også nødvendigt at udvide forbuddet mod handel med elektriske bælter for at dække lignende kropsbårne anordninger, såsom lange og korte elektriske manchetter, som har samme virkning som elektriske bælter.
            
         
               (5)
            
            
               Det er nødvendigt at forbyde handel med pigstave, som ikke er tilladte til retshåndhævende formål. Piggene kan forårsage betydelig smerte og lidelse, men pigstave ser ikke ud til at være mere effektive til bekæmpelse af optøjer eller selvforsvar end almindelige stave, og den smerte og lidelse, som piggene forårsager er derfor grusom og ikke strengt nødvendig til bekæmpelse af optøjer eller selvforsvar.
            
         
               (6)
            
            
               Nummereringen af visse dele af den kombinerede nomemklatur (KN) er ændret, siden forordning (EF) nr. 1236/2005 blev vedtaget, og de relevante KN-koder bør derfor ajourføres.
            
         
               (7)
            
            
               Foranstaltningerne i denne forordning er i overensstemmelse med udtalelse fra Det Rådgivende Udvalg for den Fælles Udførselsordning.
            
         
               (8)
            
            
               For at sikre, at foranstaltningerne i denne forordning er effektive, bør denne forordning træde i kraft straks —
            
         VEDTAGET DENNE FORORDNING:
   Artikel 1
   Bilag II og bilag III til forordning (EF) nr. 1236/2005 erstattes af teksten i henholdsvis bilag I og bilag II.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den finder ikke anvendelse på de varer, der er anført i punkt 4.1 i bilag III, for hvilke der var indgivet en udførselsangivelse inden dens ikrafttræden.
   
      Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
      Udfærdiget i Bruxelles, den 20. december 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 200 af 30.7.2005, s. 1.
   
      BILAG I
      
         
            »BILAG II
            
               Liste over varer som omhandlet i artikel 3 og 4
            
            
               Indledende note:
            
            »KN-koderne« i dette bilag henviser til de koder, der er anført i del II i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1).
            Hvor udtrykket »ex« er angivet før KN-koden, udgør varerne i forordning (EF) nr. 1236/2005 kun en del KN-koden og bestemmes både ved beskrivelsen i dette bilag og ved KN-koden.
            
               Note: Denne liste omfatter ikke medicinsk-tekniske varer
            
                        KN-kode
                     
                     
                        Beskrivelse
                     
                  
                        1.   Varer konstrueret til henrettelse af mennesker:
                        
                     
                  
                        ex 4421 90 98
                        ex 8208 90 00
                     
                     
                        
                                    1.1.
                                 
                                 
                                    Galger og guillotiner
                                 
                              
                  
                        ex 8543 70 90
                        ex 9401 79 00
                        ex 9401 80 00
                        ex 9402 10 00
                        ex 9402 90 00
                     
                     
                        
                                    1.2.
                                 
                                 
                                    Elektriske stole til henrettelse af mennesker
                                 
                              
                  
                        ex 9406 00 38
                        ex 9406 00 80
                     
                     
                        
                                    1.3.
                                 
                                 
                                    Lufttætte kamre, der er fremstillet af f.eks. stål og glas og konstrueret med henblik på henrettelse af mennesker ved indgivelse af dødelige gasarter eller stoffer
                                 
                              
                  
                        ex 8413 81 00
                        ex 9018 90 50
                        ex 9018 90 60
                        ex 9018 90 84
                     
                     
                        
                                    1.4.
                                 
                                 
                                    Automatiske indsprøjtningssystemer, der er konstrueret med henblik på henrettelse af mennesker ved indgivelse af dødelige kemiske stoffer
                                 
                              
                  
                        2.   Varer konstrueret til at indskrænke menneskers frihed:
                        
                     
                  
                        ex 8543 70 90
                     
                     
                        
                                    2.1.
                                 
                                 
                                    Elektriske anordninger, som bæres af en frihedsberøvet person, såsom bælter og lange og korte manchetter, og som er konstrueret med det formål at underkaste personer frihedsindskrænkning ved indgivelse af elektriske chok med en tomgangsspænding på over 10 000 V
                                 
                              
                  
                        3.   Bærbare anordninger, der angiveligt er konstrueret med henblik på bekæmpelse af optøjer:
                        
                     
                  
                        ex 9304 00 00
                     
                     
                        
                                    3.1.
                                 
                                 
                                    Stave eller knipler af metal eller andet materiale forsynet med pigge
                                 
                              
                  
      
      
         (1)  EFT L 256 af 7.9.1987, s. 1.«.
   
   
      BILAG II
      
         
            »BILAG III
            
               Liste over varer som omhandlet i artikel 5
            
            
               Indledende note:
            
            KN-koderne i dette bilag henviser til de koder, der er anført i II. del i bilag I til forordning (EØF) nr. 2658/87 om told- og statistiknomenklaturen og Den Fælles Toldtarif.
            Hvor udtrykket »ex« er angivet før KN-koden, udgør varerne i forordning (EF) nr. 1236/2005 kun en del KN-koden og bestemmes både ved beskrivelsen i dette bilag og ved KN-koden.
            
                        KN-kode
                     
                     
                        Beskrivelse
                     
                  
                        1.   Varer konstrueret til at indskrænke menneskers frihed:
                        
                     
                  
                        ex 9401 61 00
                        ex 9401 69 00
                        ex 9401 71 00
                        ex 9401 79 00
                        ex 9401 80 00
                        ex 9402 90 00
                        ex 9403 20 20
                        ex 9403 20 80
                        ex 9403 50 00
                        ex 9403 70 00
                        ex 9403 81 00
                        ex 9403 89 00
                     
                     
                        
                                    1.1.
                                 
                                 
                                    Stole med spændetrøjer og brætter med hånd- og fodlænker
                                 
                              
                           Note:
                        
                        Dette punkt kontrollerer ikke stole med spændetrøjer, der er udformet til handicappede
                     
                  
                        ex 7326 90 98
                        ex 8301 50 00
                        ex 3926 90 97
                     
                     
                        
                                    1.2.
                                 
                                 
                                    Fodlænker, lænker til sammenkædning af fanger, fod- eller håndlænker samt særskilte håndjern eller håndlænker
                                 
                              
                           Note:
                        
                        Dette punkt kontrollerer ikke almindelige håndjern. Almindelige håndjern er håndjern, der inklusive kæden og i aflåst tilstand måler mellem 150 og 280 mm i alt fra det ene til det andet jerns yderkant, og som ikke er blevet modificeret med henblik på at påføre fysisk smerte eller lidelse.
                     
                  
                        ex 7326 90 98
                        ex 8301 50 00
                        ex 3926 90 97
                     
                     
                        
                                    1.3.
                                 
                                 
                                    Tommeljern og tommelskruer, herunder takkede tommeljern.
                                 
                              
                  
                        2.   Bærbare anordninger konstrueret med henblik på bekæmpelse af optøjer eller selvforsvar:
                        
                     
                  
                        ex 8543 70 90
                        ex 9304 00 00
                     
                     
                        
                                    2.1.
                                 
                                 
                                    Bærbare elektriske anordninger, herunder — men ikke kun — elektriske stave, elektriske skjold, bedøvelsespistoler og pilepistoler til udsendelse af elektriske ladninger med en tomgangsspænding på over 10 000 V
                                 
                              
                                    1.
                                 
                                 
                                    Dette punkt kontrollerer ikke elektriske bælter som omhandlet i punkt 2.1 i bilag II.
                                 
                              
                                    2.
                                 
                                 
                                    Dette punkt kontrollerer ikke særskilte elektriske anordninger, der følger deres bruger med henblik på brugerens egen personlige beskyttelse.
                                 
                              
                  
                        3.   Bærbart udstyr til bekæmpelse af optøjer eller selvforsvar ved spredning af lammende stoffer og lignende stoffer:
                        
                     
                  
                        ex 8424 20 00
                        ex 9304 00 00
                     
                     
                        
                                    3.1.
                                 
                                 
                                    Bærbare anordninger, der er konstrueret eller tilpasset til bekæmpelse af optøjer eller selvforsvar ved administration eller spredning af et lammende kemisk stof
                                 
                              
                           Note:
                        
                        Dette punkt kontrollerer ikke særskilte bærbare anordninger, selv hvis de indeholder et kemisk stof, der følger deres bruger med henblik på brugerens egen personlige beskyttelse.
                     
                  
                        ex 2924 29 98
                     
                     
                        
                                    3.2.
                                 
                                 
                                    N-((4-hydroxy-3-methoxyphenyl)methyl)nonanamid (CAS-nr. 2444-46-4)
                                 
                              
                  
                        ex 2939 99 00
                     
                     
                        
                                    3.3.
                                 
                                 
                                    Oleoresin capsicum (CAS-nr. 8023-77-6)
                                 
                              
                  
                        4.   Varer, der kan bruges til henrettelser af mennesker ved brug af dødssprøjter:
                        
                     
                  
                        ex 2933 53 90
                        [a) til f)]
                        ex 2933 59 95
                        [g) og h)]
                     
                     
                        
                                    4.1.
                                 
                                 
                                    Barbituratnarkosemidler med kort eller længere tids virkning, herunder blandt andet:
                                    
                                                a)
                                             
                                             
                                                amobarbital (CAS-nr. 57-43-2)
                                             
                                          
                                                b)
                                             
                                             
                                                amobarbitalnatriumsalt (CAS-nr. 64-43-7)
                                             
                                          
                                                c)
                                             
                                             
                                                pentobarbital (CAS-nr. 76-74-4)
                                             
                                          
                                                d)
                                             
                                             
                                                pentobarbitalnatriumsalt (CAS-nr. 57-33-0)
                                             
                                          
                                                e)
                                             
                                             
                                                secobarbital (CAS-nr. 76-73-3
                                             
                                          
                                                f)
                                             
                                             
                                                secobarbitalnatriumsalt (CAS-nr. 309-43-3)
                                             
                                          
                                                g)
                                             
                                             
                                                thiopental (CAS-nr. 76-75-5)
                                             
                                          
                                                h)
                                             
                                             
                                                thiopentalnatriumsalt (CAS-nr. 71-73-8), også kendt som thiopentonnatrium
                                             
                                          
                              
                           Note:
                        
                        Dette punkt omfatter også varer, der indeholder et af de narkosemidler, der er opført under barbituratnarkosemidler med kort eller længere varende virkning.«